Ευρωμπάσκετ 1967
Το 15o τουρνουά του ευρωπαϊκού πρωταθλήματος καλαθοσφαίρισης ανδρών του 1967 (γνωστό και ως Ευρωμπάσκετ 1967) διοργανώθηκε από τη FIBA Europe. Συμμετείχαν δέκα έξι εθνικές ομάδες. Το τουρνουά διοργάνωσε η Φινλανδία στο Τάμπερε και στο Ελσίνκι, στο χρονικό διάστημα από τις 28 Σεπτεμβρίου ως 8 Οκτωβρίου. Ήταν το πρώτο Ευρωμπάσκετ το οποίο μεταδόθηκε από την τηλεόραση.